text: Påstået voldtægt: Forsvarer ville ikke se central video
  25 april 2012 kl. 12.58
  Påstået voldtægt: Forsvareren for den 18-årige kvinde fra Vejle kom ikke igennem med kravet om, at central video ikke måtte vises i retten.
  En telefonoptagelse og en privat videooptagelse samt en stribe sms'er bliver en del af bevismaterialet i sagen mod en 18-årig kvinde, der står tiltalt for at have løjet om en voldtægt.
   
  Hendes forklaring sendte tre unge mænd i fængsel i over et år, men nu er det kvinden selv, der står tiltalt for falsk forklaring.
  Takket via en storebror til en af de dømte drenge blev sagen genoptaget i Den særlige Klageret, og det førte til, at de tre mænd blev sat fri og fik erstatning. 
  Den unge kvinde indrømmede nemlig, at voldtægten var opdigtet, og det fik storebroren optaget.
  
  Krav afvist 
  Ved Retten i Kolding onsdag protesterede forsvareren for kvinden mod brugen af materialet, men det afviste retten først på eftermiddagen.
  Resten af sagen foregår under politiets beskyttelse, efter at der tidligere på dage var tumult i retten.
  